#### ΣΥΝΕΝΤΕΥΞΗ 1 (Σ1 -)

Ονομάζομαι ΧΧΧ και είμαι μέλος της ομάδας φοιτητών που μελετάμε τις αντιλήψεις των εκπαιδευτικών ειδικής αγωγής που διενεργούν την παράλληλη στήριξη στην Πρωτοβάθμια εκπαίδευση σε σχέση με τους παράγοντες που ευνοούν ή δυσχεραίνουν την εκπαιδευτική διαδικασία στο πλαίσιο του μαθήματος ΧΧΧ, του Τμήματος Κοινωνικής και Εκπαιδευτικής Πολιτικής της Σχολής Κοινωνικών και Πολιτικών Επιστημών του Πανεπιστημίου Πελοποννήσου.

Πριν ξεκινήσουμε θέλω να σας ευχαριστήσω για τη αποδοχή σας να  συμμετάσχετε στην έρευνα και να διευκρινίσω ότι η συνέντευξη θα είναι απολύτως εμπιστευτική. Αποσπάσματα της μπορεί να αποτελέσουν τμήμα της τελικής ερευνητικής έκθεσης αλλά σε καμία περίπτωση δεν θα συμπεριλαμβάνεται στην έκθεση το όνομά σας ή κάποιο άλλο χαρακτηριστικό που να προσδίδει την ταυτότητά σας.  Όπως έχετε ενημερωθεί προς διευκόλυνση της διαδικασίας θα ηχογραφηθεί η συνέντευξη. Αν επιθυμείτε μπορούμε να σας αποστείλουμε μία έκθεση με τα αποτελέσματα της έρευνας.  **(ΝΑΙ)**

Θα θέλαμε να σας τονίσουμε ότι είστε ελεύθερος/η να αρνηθείτε να απαντήσετε οποιαδήποτε ερώτηση και μπορείτε να αποσυρθείτε από την έρευνα οποιαδήποτε στιγμή.

* Συμφωνείτε με τα ανωτέρω; **(ΝΑΙ)**

Πριν προχωρήσουμε να επιβεβαιώσουμε ότι:

* Είστε εκπαιδευτικός ειδικής αγωγής σε τμήμα με παράλληλη στήριξη **(ΝΑΙ)**
* Είστε εκπαιδευτικός σε πρωτοβάθμια εκπαίδευση: **(ΝΑΙ)**

**Ερωτήσεις**

**Α. Δημογραφικά στοιχεία**

1. Έτη υπηρεσίας στη δημόσια εκπαίδευση 8

2 ΦΥΛΟ Γυναίκα

3.ΣΠΟΥΔΕΣ: Τίτλος Μεταπτυχιακών Σπουδών

4.ΗΛΙΚΙΑ:35

**Μέρος Α (Αναγνώριση δυσκολιών)**

**Ας μιλήσουμε για τη δουλειά σας**

1. Πώς θα χαρακτηρίζατε την **εμπειρία** σας στην Παράλληλη στήριξη;

Είναι σαν να βλέπεις την αντίθετη όψη του νομίσματος. Σαν να περνάς στην άλλη όχθη {αυτή των αναπήρων}και να προσπαθείς να πείσεις για τα ίσα δικαιώματα στην εκπ/ση και στη ζωή ακόμα και τους ίδιους σου τους συναδέλφους !!!

1. Θα ήθελα να μου περιγράψετε τη δουλειά σας κυρίως όσον αφορά τυχόν **δυσκολίες** που αντιμετωπίζετε ή αντιμετωπίζουν συνάδελφοί σας (που διενεργούν ΠΣ).  Μιλήστε μου για αυτές (Ποιες είναι;)

* Δυσκολία συνεργασίας με τον εκπαιδευτικό γενικής τάξης

∙ Ελλιπής συνεργασία με τους γονείς

∙ Τοποθέτηση 1 εκπαιδευτικού για 2 μαθητές

∙ Δυσκολία αποδοχής του εκπαιδευτικού ειδικής αγωγής

1. **Πού** πιστεύετε ότι **οφείλονται**; (ποιοι εμπλέκονται)

Ανεπαρκές θεσμικό πλαίσιο με μεγάλες υλικοτεχνικές ελλείψεις και υποστηρικτικές δομές, έλλειψη επιμόρφωσης εκπ/κών γενικής αγωγής, έλλειψη συνεργασίας με τους γονείς και τις ιδιωτικές δομές υποστήριξης. Λάθος νοοτροπία….

1. Πιστεύετε ότι **θεσμικό πλαίσιο** έχει συμμετοχή σε αυτές;

Το θεσμικό πλαίσιο σαν θεωρία είναι αρκετά καλό όμως στην πράξη όλα διαφέρουν όταν δεν υποστηρίζεσαι από τίποτα και κανέναν στο σχολείο π.χ. ψυχολόγο κοινωνική λειτουργό ή δεν έχεις το χώρο σου να κάνεις εξατομικευμένα την δουλειά σου και το κατάλληλο υλικό .

5.Πιστεύετε ότι ο **Διευθυντής** της σχολικής μονάδας συμβάλει στην επίλυσή των δυσκολιών που μου αναφέρατε;

Δεν μπορεί να κάνει πολλά εκ των πραγμάτων στα υλικοτεχνικά λόγω φτωχής χρηματοδότησης, μπορεί όμως να βοηθήσει στο καλό κλίμα του σχολείου ,δηλ. στη συνεργασία με τους συναδέλφους όπως και στη συνεργασία με τους γονείς. Όσο για την οργάνωση του προγράμματος υπάρχει καθορισμένο πλαίσιο αρκετά ευέλικτο που βοηθάει , σε συνεργασία με το ΚΕΔΔΥ το σχολικό σύμβουλο και τον εκπ/κο της τάξης.

6.Πέραν της Διοίκησης του σχολείου ποιοι **άλλοι παράγοντες** πιστεύετε ότι επηρεάζουν τη δουλειά σας;

Φυσικά ο εκπ/κος γενικής ,οι άλλοι συνάδελφοι , και οι γονείς.

7.Ποιός βλέπετε να είναι **ο ρόλος των γονέων** του σχολείου στον θεσμό της παράλληλης στήριξης;

Θα πρέπει να μάθουν στα παιδιά τους την ενσυναίσθηση

8.Υπάρχει διαφορετική προσέγγιση των γονέων απέναντι στον θεσμό της ΠΣ ανάλογα με το **αν έχουν παιδί που έχει ενταχθεί στο θεσμό** ή όχι;

Βεβαιότατα. Αν δεν έχουν παιδί για παράλληλη στήριξη αδιαφορούν ή αρνούνται το θεσμό

9.Πώς λειτουργεί ο θεσμός όσον αφορά την  **ενημέρωση των γονέων** (πριν την ένταξη στο πρόγραμμα ΠΣ και κατά τη διάρκεια)

Δεν νομίζω ότι υπάρχει καλή ενημέρωση Άλλοι πιστεύουν ότι το παιδί τους στιγματίζεται ή ότι ο εκπ/κος παράλληλης είναι περιττός…

10.Όσον αφορά τους γονείς ποιος πιστεύετε ότι έχει **ρόλο στην ενημέρωσή** και ενεργοποίησή τους (πχ ο Δντης, ο εκπαιδευτικός γενικής αγωγής, το θεσμικό πλαίσιο, ο σύλλογος κλπ)

Το ΚΕΣΥ είναι υποχρεωμένο να ενημερώσει για το θεσμό εφόσον χρειάζεται, αλλά ο δάσκαλος της τάξης ίσως και μαζί με τον διευθυντή πρέπει να απαιτήσουν –πείσουν το γονιό να πάει στο ΚΕΣΥ αφού βλέπουν ότι χρειάζεται.

Σύνοψη πρώτου μέρους - ερωτήσεις ελέγχου:

1. Μου είπατε ότι ο/οι *(ποιοι εμπλέκονται)* σας δημιουργούν δυσκολίες (ερ2).

* Δυσκολία συνεργασίας με τον εκπαιδευτικό γενικής τάξης

∙ Ελλιπής συνεργασία με τους γονείς

∙ Τοποθέτηση 1 εκπαιδευτικού για 2 μαθητές

∙ Δυσκολία αποδοχής του εκπαιδευτικού ειδικής αγωγής

Θα θέλατε να προσθέσετε κάτι ακόμα; Όχι

**Β.** .**Μέρος Β-Συνεργασία /** **Σχέσεις εκπαιδευτικού ΠΣ και εκπαιδευτικού γενικής αγωγής**

Τώρα θα ήθελα να μου περιγράψετε τη δουλειά σας κυρίως όσον αφορά τη συνεργασία σας με τον εκπαιδευτικό γενικής παιδείας

1. Είστε εκπαιδευτικός Ειδικής Αγωγής, πείτε μου πώς βιώνετε την εκπαιδευτική διαδικασία στο πλαίσιο της ΠΣ;

Είμαι κάτι σαν αφανής ήρωας που προσπαθεί για το καλύτερο στα πλαίσια της τάξης δηλ. να φτάσει το ειδικό παιδί κοντά στο επίπεδο της τάξης αλλά πάνω από όλα να ενταχθεί στην ομάδα

2. Έχετε διαμοιράσει τους ρόλους με τον δάσκαλο της γενικής αγωγής; Ο δάσκαλος της τάξης σας δίνει κάποιο ρόλο;

Είμαι ο βοηθός δάσκαλος δίπλα στο παιδί με ειδικές εκπαιδευτικές ανάγκες και όχι σε όλη την τάξη για να υποστηρίξω όλους τους μαθητές που χρειάζονται βοήθεια ή για να απαντήσω σε ερωτήσεις τους σχετικές με το μάθημα .Φυσικά πολλές φορές τα όρια συγχέονται και βοηθάω και άλλα παιδιά Επίσης μπορώ σε συνεργασία με το δάσκαλο της τάξης να κάνω εγώ κάποιο μάθημα αντιστρέφοντας ρόλους.

3. Είστε  συνυπεύθυνοι για ζητήματα λειτουργίας της τάξης;

ΌΧΙ, Είμαι υπεύθυνη μόνο για το παιδί που έχω αλλά αν μου ζητηθεί λέω την γνώμη μου ή δίνω τη βοήθεια μου φυσικά….

4     Συναποφασίζετε για ζητήματα  της τάξης; Συζητάτε μεταξύ σας για

* Τον σχεδιασμό της διδασκαλίας σας;
* Τις εκπαιδευτικές πρακτικές που ακολουθείτε;
* Την παράδοση των μαθημάτων;

Ίσως θα έπρεπε αν το ήθελε και ο συνάδελφος αλλά συνήθως όχι γιατί δεν υπάρχει χρόνος αλλά και γιατί κανένας από τους δυο μας δεν το θεωρεί σωστό να μπλέκεται στα χωράφια του άλλου αν και νομίζω ότι το θεσμικό πλαίσιο δεν το απαγορεύει.

5.      Πώς θα χαρακτηρίζατε τη σχέση σας  με το δάσκαλο της γενικής αγωγής;

Είναι το κλειδί για να μπορέσει να λειτουργήσει ομαλά ο θεσμός. Άρα όλα βασίζονται στη συνεργασία και την νοοτροπία του συναδέλφου

6. Η προσωπικότητα σας σε τι βαθμό συμβαδίζει με την προσωπικότητα του συνεργάτη σας;

Πιστεύω ότι σε γενικές γραμμές συμβαδίζουμε. Θέλουμε και οι δυο το καλύτερο για τους μαθητές μας

7.Είστε πρόθυμος να συνεργαστείτε με τον δάσκαλο της γενικής εκπαίδευσης, για να ωφεληθούν οι μαθητές σας;

Φυσικά και αυτό κάνουμε. Απλά χρειάζεται ανοιχτό μυαλό και καλή διάθεση. Μια περαιτέρω επιμόρφωση θα ήταν μια χαρά.

8.Πώς θα χαρακτηρίζατε τη συνεργασία σας αυτή τη χρονική στιγμή;

Η συνεργασία σε επίπεδο συν-σχεδιασμού, συν-διδασκαλίας και συν-αξιολόγησης για όλους τους μαθητές δεν υφίσταται και στην καλύτερη περίπτωση μπορεί να εστιάζει σε ένα ή δύο μαθητές με αναπηρία. Όμως δεν είναι κάτι που δεν το έχω ξαναζήσει ,άρα καλή….

9.   Ο δάσκαλος της γενικής αγωγής διακρίνεται από προθυμία να συνεργαστεί μαζί σας, για να ωφεληθούν οι μαθητές σας;

Αφού το θεσμικό πλαίσιο ορίζει ότι είμαι υπεύθυνη για το συγκεκριμένο παιδί με βλέπει ως βοηθό δάσκαλο και ανακουφίζεται –αδιαφορεί, θεωρώντας ότι δεν είναι πια ο δάσκαλος του παιδιού. Λάθος αντίληψη και λάθος νοοτροπία

10.   Προσφέρετε ‘επαγγελματική υποστήριξη’ ο ένας στον άλλον (π.χ. παρέχετε εποικοδομητική κριτική και ανατροφοδότηση;

Συνήθως όχι. Έχει τύχει όμως να μιλήσουμε για διάφορα θέματα που απασχολούν την τάξη και να παρέμβουμε αμφότεροι με αλληλοσεβασμό και αλληλοαποδοχή του ενός προς τον άλλο και σύμπνοια θα έλεγα των απόψεων μας.

11.Η συνεργασία με τον εκπαιδευτικό της γενικής αγωγής σας βοήθησε να ανταποκριθείτε αποτελεσματικά στις ανάγκες των μαθητών που υποστηρίζετε;

Χωρίς τη συνεργασία του δάσκαλου της τάξης δεν θα μπορούσα να ανταποκριθώ στα καθήκοντα μου .Είναι η βάση πάνω στην οποία χτίζω την υποστήριξη που χρειάζεται το παιδί

12. Μοιράζεστε τις ειδικές γνώσεις και ικανότητες που έχετε με τους άλλους δασκάλους;

Προσπαθώ αν με ρωτήσουν αλλά νομίζω ότι οι περισσότεροι δεν θέλουν να ακούσουν ενώ αισθάνονται μόνοι και αβοήθητοι στις δυσκολίες που αντιμετωπίζουν

13. Ασκείτε κριτική έστω και μέχρι ένα σημείο στο δάσκαλο της γενικής τάξης;

Όχι βέβαια. Είναι ο συνεργάτης μου. Χρειάζομαι να μάθω από αυτόν πράγματα και όχι να το παίξω ξερόλας.

14. Θεωρείται πως υπάρχει ‘ισοτιμία’ στις αλληλεπιδράσεις σας με τους γονείς  των παιδιών; (Επικοινωνείτε και οι δύο από κοινού όταν είναι δυνατόν, με όλους τους γονείς ή ο καθένας επικοινωνεί μεμονωμένα;)

Όχι βέβαια Επικοινωνώ μόνο με τον γονιό του παιδιού μου και αν μου ζητηθεί ενημερώνω κάποιους άλλους γονείς πάντα σε σχέση με συμπεριφορές και ποτέ προσωπικά δεδομένα.

**Σύνοψη β μέρους - ερωτήσεις ελέγχου:**

Μου είπατε ότι δεν είστε συνυπεύθυνοι και δεν συναποφασίζετε με το δάσκαλο της τάξης, πως θεωρείτε σημαντική τη συνεργασία σας με το δάσκαλο της τάξης και πως δεν μοιράζεστε συνήθως τις ειδικές σας γνώσεις με το δάσκαλο της τάξης και τους άλλους εκπαιδευτικούς του σχολείου

Θα θέλατε να προσθέσετε κάτι ακόμα; Όχι

|  |
| --- |
|  |

**Μέρος Γ-Το ΑΠΣ**

Τώρα θα ήθελα να μιλήσουμε για τη διδασκαλία  στην τάξη  και την επίδραση που ασκεί  το Αναλυτικό Πρόγραμμα Σπουδών

2.Το εκπαιδευτικό υλικό του αναλυτικού  Προγράμματος Σπουδών (ΑΠΣ) περιέχει:

* + Εικόνες  που υποβοηθούν  το διδακτικό σας έργο;
  + Μουσική  που κερδίζει το ενδιαφέρον των μαθητών ;
  + Βίντεο  που υποστηρίζουν τις βασικές έννοιες που διδάσκετε;

Υπάρχει κάποιο υλικό που είναι όμως κυρίως για ειδικό σχολείο και ίσως λίγο παλιό, αλλά υπάρχει και το φωτογραμμα, μια αρκετά καλή πλατφόρμα και φυσικά ολόκληρο το ιντερνετ που βοηθάει σε όλα.

3.Θέλετε να μας πείτε τυχόν  προτάσεις σας για την βελτίωση ή την ένταξη των παραπάνω εποπτικών μέσων που θα υποβοηθήσει καλύτερα το έργο σας;

 Νομίζω ότι ο υπολογιστής είναι ο βοηθός μου. Σίγουρα θα θελα να βρίσκω πιο εύκολα και πιο στοχευμένα υλικό που χρειάζομαι από συγκεκριμένη πλατφόρμα.

4.Το εκπαιδευτικό υλικό του ΑΠΣ προβλέπει για όλους τους μαθητές :

* + Ομαδικές δραστηριότητες
  + Εκπαιδευτικά παιχνίδια
  + Εργασίες που εξελίσσονται και ολοκληρώνονται στη τάξη

Ναι. Υπάρχει υλικό αλλά δεν είναι επαρκές ούτε σύγχρονο .

5.Ποιες είναι οι προτάσεις σχετικά με τη βελτίωση των παραπάνω δραστηριοτήτων που θα συμβάλλουν στην αύξηση της συμμετοχής των μαθητών σας και τη συνεργασία με τους  μαθητές της γενικής τάξης;

Ίσως παιχνίδια ενσυναίσθησης, αντιστροφής ρόλων, ενδυνάμωσης της ομάδας, αποδοχής της διαφορετικότητας. Να ξεκινήσουμε από τη βάση ότι το κάθε παιδί μαθαίνει καλύτερα μέσα από την αλληλεπίδραση με τους συνομηλίκους του.

6.Το εκπαιδευτικό υλικό του ΑΠΣ ενισχύει:

* + Την ανάπτυξη σχέσεων ανάμεσα στους μαθητές σας και τους μαθητές της γενικής τάξης;
  + Οι σχέσεις αυτές αναδεικνύουν συγκρούσεις που οφείλονται στον ανταγωνισμό εξαιτίας λανθασμένων προτεινόμενων μεθόδων αξιολόγησης;

Όχι, το εκπαιδευτικό υλικό δεν βοηθά αρκετά στην ανάπτυξη των σχέσεων ανάμεσα στους μαθητές ούτε στην αντιμετώπιση και επίλυση συγκρούσεων.

7.Ποιες είναι οι προτάσεις σας σχετικά με την ενίσχυση υγιών σχέσεων συνεργασίας  ανάμεσα στους μαθητές και τους μαθητές της γενικής τάξης που θα απέτρεπαν τυχόν συγκρούσεις;

Ίσως η περιγραφική αξιολόγηση δώσει τη λύση αλλά το πιο σημαντικό είναι να εστιάσουμε στις αδυναμίες ως δυνατότητες και να βρούμε διαφορετικούς τρόπους μάθησης για όλα τα παιδιά

8.Το εκπαιδευτικό υλικό του ΑΠΣ υποστηρίζει:

* + την επίτευξη των εκπαιδευτικών σας στόχων;
  + τη συνεργασία με τον εκπαιδευτικό γενικής αγωγής για την επίτευξη των εκπαιδευτικών στόχων για όλους τους μαθητές;

Σε γενικές γραμμές ναι…

9.Ποιες είναι οι προτάσεις σας για την περαιτέρω ενίσχυση της εποικοδομητικής συνεργασίας ανάμεσα στον εκπαιδευτικό ειδικής και γενικής αγωγής;

Η λέξη κλειδί για τη συνεργασία λέγεται επιμόρφωση αλλαγή νοοτροπίας, καλή διάθεση.

10.Πείτε μας ποια κατά τη  γνώμη σας είναι τα δυνατά σημεία του ΑΠΣ που υποστηρίζουν ή διευκολύνουν την εκπαιδευτική διαδικασία;

Είναι αρκετά ανοικτό και ευέλικτο… Πιστεύω ότι σαν θεωρία ενισχύει την συμπερίληψη

11.Το εκπαιδευτικό υλικό του ΑΠΣ πιστεύετε ότι χρειάζεται αλλαγή ή επικαιροποίηση; Αν ναι σε ποιά σημεία;"

Χρειάζεται επικαιροποίηση σε όλα τα σημεία…

12.Ποιες είναι οι δραστηριότητες που θα προτείνατε να ενταχθούν στο ΑΠΣ και γιατί;

Δραστηριότητες συνεργατικής μάθησης αφού όλοι μαθαίνουν καλύτερα μέσα από την αλληλεπίδραση με την ομάδα των συνομηλίκων

13.Ποια είναι κατά την άποψή σας τα στοιχεία που πρέπει να βελτιωθούν ή να καταργηθούν  για να είναι πιο αποτελεσματικό και πιο φιλικό προς το χρήστη το ΑΠΣ;

Καλλιέργεια της συναισθηματικής νοημοσύνης και της κριτικής ικανότητας στους μαθητές.

Σύνοψη γ μέρους - ερωτήσεις ελέγχου:

Μου είπατε ότι το εκπαιδευτικό υλικό του ΑΠΣ χρειάζεται αναθεώρηση και ένταξη περισσότερων ομαδο-συνεργατικών δραστηριοτήτων για να ενισχυθεί αφενός η συναισθηματική νοημοσύνη και αφετέρου η κριτικη σκέψη των μαθητών

Θα θέλατε να προσθέσετε κάτι ακόμα; Όχι

**Κλείσιμο συνέντευξης**

Αν ιεραρχήσουμε τα προβλήματα που αντιμετωπίζει σήμερα ένας εκπαιδευτικός ειδικής αγωγής που υπηρετεί τον θεσμό της Παράλληλης Στήριξης ποιό θα υποστηρίζατε ως πρώτη προτεραιότητα προς επίλυση;

**Τοποθέτηση 1 εκπαιδευτικού για 2 μαθητές ∙ Δυσκολία αποδοχής του εκπαιδευτικού ειδικής αγωγής**

…. και τι θα προτείνατε για αυτό;

Μονιμοποίηση των αναπληρωτών ειδικής αγωγής, περισσότερα χρήματα- προσλήψεις δασκάλων, επιμορφώσεις δασκάλων γενικής αγωγής, υποστηρικτικές δομές στα σχολεία ώστε να προωθηθεί ο θεσμός της συμπερίληψης.

**Σας ευχαριστώ!**